钦定古今图书集成/理学汇编/经籍典/第082卷 > 程迥周易古占 > 《两仪第二》
## 钦定古今图书集成/理学汇编/经籍典/第082卷 > 程迥周易古占 > 《两仪第二》

两仪者，乾坤之初画也，《大衍》三变而得之者也。《尔雅》
曰：“仪，匹也。”言阴阳之相匹也。自太极而生两仪，两仪
生四象，四象生八卦，因而重之为六十四卦，其丽于
数者，皆逓升而倍之，则两仪为乾坤之初画可知矣。
刘牧以一二三四为两仪，既两矣，而四之，可乎？先儒
以天地为两仪，或谓天地为乾坤之象，四象所生八
卦之二尔；盖不知两仪为乾坤之初画，八卦为乾坤
三画之相变故也；